**ZAPISNIK 9. SJEDNICE UČITELJSKOG VIJEĆA**

održane 3. srpnja 2020. godine s početkom u 10,00 sati

u Koncertnoj dvorani Umjetničke škole Poreč, Narodni trg 1

Nazočni članovi: Samanta Stell, Anamarija Škara Youens, Suzana Ursić, Vilijana Šugar, Haris Brković, Paolo Peruško, Jenny Brković, Anamarija Lovrečić, Saša Šolić, Matija Poropat, Tamara Ignjatović, Hrvoje Hleb, Matea Beotić, Ivana Katunar, Sandra Šustereiter, Antonella Picinić, Mirjana Siladić, Marijana Gulić, Andrea Viljanac, Luka Šugar, Andreja Široki, Sanel Jusić, Sanjica Sara Radetić.

Opravdano odsutni članovi: Aleksandra Orbanić, Jerko Crljenko, Sanja Pančevski, Ana Šterpin Zagoranski, Alen Bernobić, Katarina Evetović, Toni Turković, Ana Horvatek.

Sjednica je započela u10,00 sati.

Dnevni red :

1. **Usvajanje  zapisnika 8. sjednice Učiteljskog vijeća**

2. **Razno**

Dnevni red usvojen je jednoglasno.

**Ad 1)** Zapisnik 8. sjednice Učiteljskog vijeća usvojen je jednoglasno.

**Ad 2)**  **Razno**

Vršiteljica dužnosti ravnatelja posebno je pohvalila sve učitelje i razrednike na trudu i uspjehu po završetku nastavne godine te istaknula veliko zadovoljstvo roditelja i djece koji imaju samo riječi hvale za rad učitelja, a posebno u radu nastave na daljinu. Unatoč tome što nismo imali opremu za rad na daljinu i edukaciju za nastavu na daljinu, zahvaljujući timskom radu, uzajamnoj pomoći, posebno na samom početku pomoći učitelja Crljenka i učitelja Brkovića, koja je bila neizmjerna i ključna, preko vikenda smo se opremili, organizirali, educirali, uključili u Teamse i cijelo vrijeme pomagali i motivirali jedni druge. Rezultati su iznad očekivanja, zajednički smo napravili čudo. Svi učenici su uspješno završili nastavnu godinu i jako zadovoljni smo rezultatima. Ogroman trud svih nas je prepoznat i vide se rezultati rada.

Vršiteljica dužnosti ravnatelja istaknula je kako je prijemni ispit zahvaljujući prvo velikom trudu svih nas, virtualnim prezentacijama, polučio dobre rezultate. Posebno se zahvalila pedagoginji Horvatek koja je puno pomogla i pohvalila klavirski odjel koji se ove godine posebno potrudio s prezentacijama. Također je pohvalila učiteljicu Šustereiter i učitelja Poropat koji su promptno reagirali kada su vidjeli da je samo jedan učenik prijavljen za prijemni u Područnom odjelu Vrsar. Nakon što je učiteljica Šustereiter odnijela plakate i letke za prijemni u školu, rezultat je bio još 8 učenika na prijemnom ispitu. Sve je bilo organizirano u skladu s mjerama i uspješno smo realizirali prijemne ispite. Djeca i roditelji su bili vrlo zadovoljni.

Vršiteljica dužnosti ravnatelja istaknula je kako su prijemni zahvaljujući velikom trudu i virtualnim prezentacijama izuzetno dobro rezultirali. Uspješno je položilo prijemni ispit 45 učenika za osnovnu glazbenu školu u Poreču, 10 učenika za osnovnu plesnu školu te 9 za osnovnu glazbenu školu u područnom odjelu Vrsar.

Vršiteljica dužnosti ravnatelja istaknula je kako je ove godine velik interes za upis na instrumente gitaru i klavir te su ta mjesta popunjena u prvom roku i predlaže da se napravi još jedan prijemni ispit 27. kolovoza 2020. u 10:00 sati za flautu, trubu, violinu i harmoniku gdje još ima slobodnih mjesta za upis. Učiteljsko vijeće jednoglasno je prihvatilo da se prijemni ispit 27. kolovoza 2020. godine u 10:00 sati.

Vršiteljica dužnosti ravnatelja predložila je da se u skladu s Godišnjim planom i programom drugi upisni rok održi 27.8.2020. godine od 11,30 do 13,30 sati što je Učiteljsko vijeće jednoglasno prihvatilo.

Vršiteljica dužnosti ravnatelja informirala je Učiteljsko vijeće da su od ove godine upisi u Umjetničku školu Poreč i on line te da si je dala truda napraviti jednostavnu i kvalitetnu aplikaciju. Roditelji su jako zadovoljni i oduševljeni aplikacijom što su istaknuli na Vijeću roditelja održanom 2.7.2020. u 19,30 sati u Koncertnoj dvorani, Kandlerova 2, te molili da i ubuduće imamo tu mogućnost upisa on line. Aplikacija pamti i za drugo dijete sama predlaže i imena i podatke, sadrži sve ugovore, GDPR suglasnost, zamolbe koje se vrlo jednostavno mogu poslati zajedno s upisnicom. Sljedeće je isprintati sve upisnice s prilozima, sortirati abecednim redom po košuljicama i razredima te provjeriti da li su se svi učenici upisali te je zamolila učitelje za pomoć.

Vršiteljica dužnosti ravnatelja podsjetila je učitelje da pospreme instrumente i zamolila pročelnike da joj pošalju na mail sve što je potrebno učiniti vezano uz održavanje instrumenata po odjelima kao što je lijepo poslala učiteljica Evetović vezano za sva violončela. Potrebno je navesti sve što je potrebno popraviti, štimati i nabaviti za iduću školsku godinu jer su ljetni praznici idealni za održavanje, inventuru i obnovu instrumentarija.

Voditeljica instrumentarija Ignjatović izvijestila je Učiteljsko vijeće da su provjereni i sređeni svi reversi za školske instrumente.

Vezano uz pripravnički staž učiteljice violine Matee Beotić vršiteljica dužnosti ravnatelja planira uputiti Zahtjev Agenciji za odgoj i obrazovanje da se donese Odluka i stavi na mirovanje Pripravnički staž učiteljice Beotić zbog pandemije i činjenice da nije bilo proljetnog roka zbog čega pripravnica nije mogla u roku polagati stručni ispit. U protivnom po isteku roka došlo bi do prekida Ugovora o radu na neodređeno radno vrijeme.

Vršiteljica dužnosti ravnatelja izvijestila je Učiteljsko vijeće da se praksa održavanja dijela nastave u OŠ Finida pokazala izvrsnom za djecu, roditelje i učitelje jer omogućava puno ranije održavanje nastave i rasterećuje prostor Matične škole. U više navrata Osnivač i ravnateljica Kos ponudili su suradnju i mogućnost da se dio nastave ubuduće održava i u Osnovnoj školi Poreč po modelu kao i u Oš Finida. Planirajući opstanak i mogući razvoj Škole, to je model rada koji se uklapa u reformu budući da Ministrica najavljuje nastavu u osnovnim školama od 9 do 17 sati te je idealno da djeca za vrijeme cjelodnevnog boravka imaju i nastavu glazbene ili plesne škole. Veća suradnja s osnovnim školama mogla bi rezultirati i većim interesem djece zbog boljih uvjeta, ranije nastave i bolje suradnje s školom te činjenice da će sva djeca vidjeti što i kako se radi u glazbenoj ili plesnoj školi. Nakon kraće rasprave Vršiteljica dužnosti ravnatelja dala je na glasanje prijedlog te je većinom glasova učitelja, sa 15 glasova za Učiteljsko vijeće odlučilo da se ukoliko to bude moguće dio nastave održava i u Osnovnoj školi Poreč. Vršiteljica dužnosti ravnatelja zamolila je učiteljicu Sašu Šolić popis učenika po osnovnim školama kako bi mogli napraviti analizu i prijedlog.

Vršiteljica dužnosti ravnatelja je napomenula da je potrebno vratiti sve instrumente iz centra za mlade, pospremiti instrumente, urediti učionice te ostaviti svjedodžbe i pohvalnice koje nisu uručene i svu pedagošku dokumentaciju na stol u zbornici.

Vršiteljica dužnosti ravnatelja pohvalila je učiteljicu Andreja Široki koja je učinila prekrasnu gestu i slijedila prijedlog vršiteljice dužnosti ravnatelja te roditeljima svojih učenika izradila zajedno s pedagoginjom Horvatek zahvalnice. Puno roditelja je zajedno s nama u nastavi na daljinu učinilo nevjerojatne napore i pomogli da svi zajedno uspijemo i roditelji su se jako razveselili što smo mi to primijetili i zahvalili im se. Po uzoru na plesnu školu vršiteljica dužnosti ravnatelja predložila je da svi učitelji glazbene škole ukoliko isto žele mogu zajedno s pedagoginjom Horvatek napraviti zahvalnice za roditelje glazbene škole.

Vršiteljica dužnosti ravnatelja posebno se zahvalila tajnici Radošić, voditeljici računovodstva Vračević, pedagoginji Ani, svom nenastavnom osoblju na silnom trudu, dodatno uloženom vremenu i odrađenom ogromnom poslu u ovim posebnim uvjetima pandemije gdje je opet došla do izražaja velika solidarnost, uzajamna pomoć i timski rad.

Vršiteljica dužnosti ravnatelja još se jednom zahvalila i čestitala svim učiteljima, a posebno se zahvalila učiteljicama Šolić i Gulić na velikoj pomoći u pripremi prijemnih ispita i upisa.

Vršiteljica dužnosti ravnatelja posebno je čestitala učiteljicama Anamariji Lovrečić i Marijani Gulić koje su se kandidirale za nagradu učitelja u skladu s Pravilnikom o nagrađivanju učitelja.

Napomena:

Sastavni dio ovog Zapisnika je izdvojeni zapisnik o predstavljanju programa rada za mandatno razdoblje od strane kandidatkinje za ravnateljicu Umjetničke škole Poreč i glasovanju o kandidatu za ravnatelja/icu Umjetničke škole Poreč.

Sjednica je završila u 10,30 sati.

Zapisničar: Vršiteljica dužnosti ravnatelja:

Ivana Katunar Sanjica Sara Radetić

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

KLASA:003-06/20-01/05

URBROJ:2167/01-57-34-01-20-4

Poreč, 3. srpnja 2020. godine